钦定古今图书集成/明伦汇编/闺媛典/第003卷 > 昏后翼 > 《母家》
## 钦定古今图书集成/明伦汇编/闺媛典/第003卷 > 昏后翼 > 《母家》

妇家父母最听女子肤受之言，辄生嫌怨，怼其舅姑。
不知女子之言果实，亦当教之妇道，况易听以长其
长舌，非爱之也。余女远嫁，其姑难事，女归宁辄以为
苦。余曰：“惟遇难事之姑，方显子妇之孝。若姑慈妇顺，
何难之有？”弗听，嗣后不敢复言。其姑闻之，悔曰：“父母
晓理，我奈何为其笑？”从此遂睦。